
[image: image1.png]



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	  Bucureşti,  9 iunie 2026              

  PL-x 368/2026          


                                                                                           7c-13/459/2026
AVIZ
asupra Proiectului  de Lege privind instituirea Registrului Naţional de Endometrioză (RNE) şi integrarea acestuia în sistemul naţional de monitorizare a stării de sănătate a populaţiei
În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul  de Lege privind instituirea Registrului Naţional de Endometrioză (RNE) şi integrarea acestuia în sistemul naţional de monitorizare a stării de sănătate a populaţiei, trimis cu  adresa  nr. PL x 368 din 4 mai 2026 și înregistrat cu nr. 7c-13/459 din 5 mai 2026.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată,  a adoptat proiectul de lege în ședința din data de 29 aprilie 2026.

Consiliul Legislativ a avizat negativ proiectul de lege (Nr. 254/20.03.2026).

Consiliul Economic și Social a avizat favorabil proiectul de lege (Nr. 1619/04.03.2026).

Potrivit prevederilor art.62 din Regulamentul Camerei Deputaţilor, republicat, cu modificările  ulterioare, Comisia a dezbătut proiectul de lege în şedinţa din  9 iunie 2026.
Proiectul de lege are ca obiect de reglementare înfiinţarea Registrului Naţional de Endometrioză, denumit în continuare RNE, ca sistem informaţional şi informatic de interes naţional, destinat colectării, stocării, prelucrării şi analizei integrate a datelor pseudonimizate privind cazurile de endometrioză diagnosticate pe teritoriul României. Potrivit iniţiativei, dezvoltarea şi implementarea Registrului Naţional de Endometrioză, precum şi digitalizarea sistemului sanitar şi interopabilitatea bazelor de date medicale, se finanţează cu prioritate din fonduri externe nerambursabile, în special din Planul Naţional de Redresare şi Rezidenţă şi din Programul Sănătate 2021-2027, iar activităţile recurente se asigură din bugetul Ministerului Sănătăţii.
La dezbateri, membrii comisiei au examinat proiectul de lege supusă avizării, expunerea de motive, avizul negativ al Consiliului Legislativ și avizul favorabil al Consiliului Economic și Social. 
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a Proiectului  de Lege privind instituirea Registrului Naţional de Endometrioză (RNE) şi integrarea acestuia în sistemul naţional de monitorizare a stării de sănătate a populaţiei.
În raport de obiectul şi conţinutul reglementării, proiectul de lege face parte din categoria legilor ordinare. 

                                  PREŞEDINTE,                                                       SECRETAR,

                  prof. univ. dr. Bogdan – Liviu CIUCĂ                         Petre-Emanoil NEAGU
Consilier parlamentar, Paul Şerban

